text: Kæmpe vindmølletransport blokerer trafikken - igen
  22 august 2016 kl. 13.37
  For anden gang på en måned blokerer en vindmølletransport for trafikken ved Store Darum.
  En stor vindmølletransport blokerer – igen – trafikken på Gammel Darumvej i Store Darum syd for Esbjerg.
  Det skete også den 2. august, hvor der gik et døgn, før et 164 ton tung mølletørn blev fjernet og trafikken igen blev normal i området.
  Denne gang skyldes det ikke et nedbrud, men et forbud mod at køre med de store mølletransporter inde i Esbjerg fra kl. seks morgen til otte aften.
  - Det kunne vi ikke nå i morges, og derfor holdt vi ind.
  Det fortæller transportør Jørgen Kristensen fra transportfirmaet Give Goodwind til TV SYD.
  Hør Jørgen Kristensen fortælle her:
  Den store mølletransport var på vej fra Rødekro til Esbjerg Havn, hvorfra mølletårnet skibes ud til Nordsøens vindmølleparker.
  